Diari Oficial de la Generalitat Valenciana


Sumari del DOGV 375, del 12-05-1986 (1986/806213)

ORDRE de 29 d'abril de 1986, de la Conselleria d'Obres Públiques, Urbanisme i Transports, per la qual s'estableix el règim tarifari i les condicions d'aplicació, per als serveis de transport públic de viatgers en automobils de turisme de l'Àrea de Prestació Conjunta de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/o/1986/04/29/(1)/dof/vci/html**

### Dades del document

Número de DOGV
:   375

Data del DOGV
:   12-05-1986

Secció del DOGV
:   ALTRES DISPOSICIONS

Número del document
:   1986/806213


Data del document
:   29-04-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * València
    * legislació
    * tarifa de viatgers
    * transport de viatgers
    * transport públic
    * taxi

Ordre de 29 d'abril de 1986, de la Conselleria d'Obres Públiques, Urbanisme i Transports, per la qual s'estableix el règim tarifari i les condicions de viatgers en automòbils de turisme de l'Area de Prestació Conjunta de València.  
L'Ordre d'aquesta Conselleria de 29 de gener de 1986, per la qual es va crear l'Area de Prestació Conjunta de València per als serveis de transport públic de viatgers en automòbils de turisme, ha dotat als mateixos d'un nou març jurídic que requereix una remodelació de les tarifes existents.   
Per a la determinació de les noves tarifes que han de regir en l'Àrea. S'han tingut en compte dos aspectes fonamentals:   
-La concentració de la població i els punts generadors de viatgers no es distribueixen uniformement en tota l'Area, variant la probabilitat de retorns ocupats, la qual cosa origina la necessitat de delimitar dues zones diferenciades i per tant amb tarifes distintes.   
-Els serveis realitzats en hores nocturnes o en dies festius deuen tenir una tarifa superior als serveis diürns en dies feiners, com a necessari incentiu per assegurar l'oferta del servei.   
Conseqüència de tot l'anterior, el sistema tarifari que s'estableix en l'Area s'estructura en tres tarifes, les quals es poden aplicar de forma successiva i combinada segons la zona i moment en el qual es presta el servei, quedant reflexat en el taxímetre l'import total del trajecte realitzat i eliminant-se tot tipus de suplements amb l'única excepció del que fa referència als serveis amb origen a l'Aeroport.   
La introducció de les tres tarifes exigeix la instal·lació d'indicadors lluminosos de les mateixes per permetre'n el control exterior i evitar-ne la utilització incorrecta, mesura que no sols afavoreix l'usuari, sinó també el sector del taxi per la seguretat i confiança que els usuaris dipositaran en aquest servei públic.   
Per tot això, prèvia audiència de tots els afectats i informe favorable de la Comissió de Preus de la Generalitat Valenciana, i de conformitat amb el que estableix l'Ordre d'aquesta Conselleria, de 29 de gener de 1986, i Decret 2/1986, de 13 de gener del Consell de la Generalitat Valenciana.   
ORDENE:   
Article 1r  
Els serveis de transport públic de viatgers en automòbils de turisme de l'Area de Prestació Conjunta de València es regiran, en els serveis que es realitzen íntegrament en la mateixa, per les següents tarifes, IVA inclòs.   
Tarifa 1  
 Baixada de bandera 60 ptes.  
 Preu per Km. recorregut 38 ptes.  
 Preu per hora d'espera 900 ptes.  
Tarifa 2  
 Baixada de bandera 60 ptes.  
 Preu per Km. recorregut 54 ptes.  
 Preu per hora d'espera 1.000 ptes.  
Tarifa 3  
 Baixada de bandera 60 ptes.  
 Preu per Km. recorregut 62 ptes.  
 Preu per hora d'espera 1.225 ptes.  
Article 2n  
Les tarifes anteriorment assenyalades seran d'aplicació de la manera següent:   
-Les tarifes 1 i 2 seran d'aplicació en les zones A i B respectivament, segons la descripció que de les mateixes es fa en l'Annex d'aquesta Ordre.   
-Els dies festius i hores nocturnes entre les 23 hores i les 6 hores del dia següent, s'aplicarà la tarifa 2 en la zona A i la tarifa 3 en la zona B.   
Article 3r  
Les tarifes establertes a l'art. 1r. es mesuraran en el taxímetre, del qual disposaran obligatòriament tots els vehicles, el qual deurà situar-se en la part davantera de l'interior de la carrosseria, de forma que en tot moment resulte completament visible per al viatger la classe de tarifa que se li està aplicant i l'import del servei, devent estar il·luminat des de la posta del sòl.   
Els esmentats taxímetres, degudament homologats i precintats, s'adequaran perquè puguen medir en cada cas les tarifes anteriorment assenyalades de forma successiva i tan en el sentit de tarifes ascendents com descendents, totalitzant l'import a abonar pels viatgers al final del trajecte, sense perjudici dels suplements que expressament s'autoritzen.   
Article 4t  
Els vehicles disposaran en la part davantera del sastre d'un model lluminós degudament homologat i precintat, destinat a indicar en l'exterior del vehicle la tarifa que mesura el taxí-metre segons la zona que s'estiga recorrent i moment en què s'efectua, així com, si pertoca, la situació de lliure.   
Article 5é  
L'usuari tindrà dret al transport gratuït de 50 Kgrs. d'equipatge, sempre que el seu volum permeta introduir-lo en el portamaletes o en la baca del vehicle sense contravenir les normes i reglaments de tràfic i circulació.   
Els excessos d'equipatge sobre la tarifa abans esmentada s'abonaran a raó de 0'50 pts. per Quilogram/Quilòmetre.   
Article 6é  
Queda prohibida la percepció de retorns en els serveis de l'Area, devent abonar els usuaris únicament l'import marcat en el taxímetre, salvant els serveis que tinguen com a origen l'Aeroport que tindran un suplement de 150 pessetes.   
Article 7é  
Els serveis es contractaran per cotxe complot, encara que no s'utilitze el total de places del vehicle, quedant-hi prohibit el cobrament individual.   
Al contractar el servei l'usuari podrà indicar el recorregut i punts de pus aproximadament.   
Article 8é  
El pagament del servei l'efectuarà l'usuari en el moment en el qual finalitze.   
Quan els viatgers abandonen transitòriament el vehicle i els conductors hagen d'esperar-ne el retorn, podran recaptar d'aquells, a títol de garantia i contra rebut de les característiques assenyalades en l'art. 12, l'import del recorregut efectuat més mitja hora d'espera en zona urbana i una hora en descobert.   
Aquestos terminis esgotats podran considerar-se desvinculats del servei.   
Quan el conductor siga requerit per a esperar els viatgers en llocs en els quals l'estacionament siga dedurada limitada, podrà reclamar d'aquestos l'import del servei efectuat, sense obligació per la seua part de continuar la prestació del mateix.   
Article 9é  
Els conductors dels vehicles facilitaran als clients canvi fins 1.000 ptes.   
Si el canvi a tornar fóra superior a 1.000 ptes. el conductor tindrà dret a continuar amb el taxímetre en marxa fins que se li proporcione l'import del servei o bitllet de 1.000 pts.   
Article 10  
En cas d'accident o avaria que faça impossible la continuació del servei, el viatger, que podrà demanar la seua comprovació als agents de l'autoritat, haurà de satisfer la quantitat que marque el taxímetre fins el moment de l'avaria o accident, descomptant-ne l'import de la baixada de bandera.   
Article 11  
El conductor estarà obligat a facilitar a l'usuari un justificant del servei prestat si se li sol·licitàs. En aquest justificant figurarà, com a mínim., la data i hora de realització del servei, nom. i cognoms del titular o conductor assalariat que l'haja prestat, origen i final del trajecte, número d'autorització i import percebut. A tal efecte els titulars i conductors assalariats estan obligats a tenir a bord del vehicle un talonari dels referits justificants.   
Article 12  
De les irregularitats observades pels usuaris podrà formular-se reclamació en el Llibre de Reclamacions que a l'efecte portaran tots els vehicles, o bé presentar la corresponent denúncia davant la Direcció General de Transports o davant qualsevol dels Ajuntaments dels Municipis integrats. Les denúncies es remetran a la Direcció General de Transports, organisme competent per a la instrucció dels expedients sancionadors i imposició de sancions.   
Article 13  
En matèria d'infraccions i llur sanció, s'atendrà al que disposa la Llei 38/1984, de 6 de novembre, i per a allò no previst en la mateixa, al Reglament Regulador del Servei d'Auto-taxi i Auto-turisme de l'Excm. Ajuntament de València.   
En tot cas tindrà consideració de falta molí greu la manipulació intencionada del taxímetre o del mòdul lluminós indicador de les tarifes que motive una aplicació incorrecta del sistema tarifari establert en aquesta Ordre.   
DISPOSICIONS TRANSITORIES  
Primera  
1. Els titulars als quals fa referència la Disposició Transitòria primera de l'Ordre de 29 de gener de 1986, per la qual es va crear l'Area de Prestació Conjunta de València, tindran de termini fins el 31 de juliol de 1986 per a sol·licitar en el Servei Territorial de Transports de València les corresponents «Autoritzacions de l'Area», amb la incorporació prèvia en el taxímetre de les tres tarifes establertes, així com del model lluminós.   
2. Durant el termini establert a l'apartat anterior, i segons vagen introduint-se als vehicles les noves tarifes i instal·lant-hi el model lluminós, deixaran de tenir validesa les taules d'equivalència de les tarifes aprovades el 19 de desembre de 1985, quedant definitivament derogades el 31 de juliol de 1986.   
Segona  
Els taxímetres que per les condicions tècniques no puguen introduir les quanties establertes per hora d'espera per a les tres tarifes aplicaran, fins el canvi del taximetre, la quantia per hora d'espera de la tarifa I per a tots els serveis que presten.   
DISPOSICIO FINAL  
Per la Direcció General de Transports es dictaran les instruccions que, si pertoca, resulten precises per a l'execució i desenvolupament d'aquesta Ordre, que entrarà en vigor el dia següent de la publicació en el Diari Oficial de la Generalitat Valenciana.   
València, 29 d'abril de 1986.   
El Conseller d'Obres Públiques, Urbanisme i Transports,  
RAFAEL BLASCO I CASTANY  
ANNEX  
DELIMITACIO DE LES ZONES A I B EN L'AREA DE PRESTACIO CONJUNTA DE VALENCIA  
ZONA A  
LIMITS PEL NORD (D'EST A OEST).  
Des de la desembocadura de la séquia de Vera fins a la Platja de la Malva-rosa per C/. Arnau de Vilanova, i Camí de Farinós en tot el tram en què aquest Camí és limítrof entre els termes d'Alboraia i València.   
Límits d'aquestos termes Municipals fins a la carretera que uneix ambdós termes en el C/. Poeta Emili Baró, de València.   
Des d'aquest punt i en recta fins el punt de la carretera nacional 340 límit dels termes Municipals de Tavernes Blanques i València.   
Des d'aquest punt i en línia recta fins a la carretera de Montcada en el punt que comença la pedania de Poble Nou.   
Des d'aquest punt i quedant dintre de la zona A el barri de València Ciutat de l'Artista Faller, el límit serà: Camí de Montcada, Carrer del Foc de la Ciutat Fallera i Carretera de Burjassot fins al punt límit dels termes de Burjassot i València.   
En línia recta des d'aquest punt fins a l'entroncament amb la marginal esquerra de la via del riu Turia, a l'altura de l'Hospital Militar.   
LIMITS PEL SUD (D'OEST A EST).   
Des del pont de Quart de Poblet sobre la via nova del riu Túria i Marginal dreta de la via nova del riu Túria fins a la seua desembocadura.   
Els límits de la zona A estaran indicats mitjançant senyals en què figurarà la llegenda FI ZONA A en els punts d'eixida d'aquesta, i FI ZONA B en els punts d'accés des de la zona B.   
ZONA B  
La zona B vindrà determinada en el seu perímetre interior pels límits de la zona A, sent el seu perímetre exterior els límits dels termes municipals dels Ajuntaments integrats a l'Area de Prestació Conjunta de València.


Còpia Permalink ELI